**«Հանդիպում բաժանումից առաջ»** (ռուս.՝ «Встреча перед разлукой»), խորհրդային հեռուստաֆիլմ, որը նկարահանել է ռեժիսոր Վլադիմիր Խրամովը 1985 թվականի Վիկտոր Տելպուգովի «Պարաշյուտիստները» վիպակի հիման վրա։

Սյուժե
------

1941 թվականի հունիսի 22։ Ուղևորատար ինքնաթիռը խփվում է ֆաշիստների կողմից և արտակարգ վայրէջք է կատարում բելառուսական ճահճուտներում․ ինքնաթիռում եղած մարկանցից կենդանի է մնում երեքը՝ զինվոր Իվան Կուզնեցովը, որը տուն էր թռչում, բժշկական ինստիտուտի ուսանող Ժենյան և ուսանող Վոլոդյան։ Նրանք հասկանում են, որ պատերազմ է սկսվել միայն անտառում գերմանացու հանդիպելուց հետո, որը հայտարարում է, որ նրանք գերության մեջ են։ Երիտասարդ դեսանտային Իվանը, որը վերջերս էր կատարել իր առաջին թռիչքը պարաշյուտով, և չէր կարծում, որ պատերազմը նա ստիպված կլինի վարել այդ կերպ՝ օկուպացված տարածքում, անհայտ, դժվարանցանելի վայրում, առանց զենքի և կյանքի ու պայքարի համար անհրաժեշտ միջոցների, վիրավոր ուսանողի և երիտասարդ բուժքույրի հետ։ Ութ օր անց, անցնելով ծանր փորձությունների միջով ֆաշիստներով շրջապատված ճահճներում և անտառներում, նրանք կռվելով հասնում են խորհրդային զորքերի մոտ, իսկ պատերազմը նոր է սկսվում։

Դերերում
--------

* Անդրեյ Արզյաև – *Իվան Կուզնեցով*
* Ելենա Դրոբիշևա – *Ժենյա*
* Միխայիլ Յակովլև – *Վոլոդյա*
* Վլադիմիր Կաշպուր – *Ստեպան Ակիմիչ*
* Վիկտոր Նեստերով – *Մարտինենկո*
* Ռոման Լավրով – *գերմանացի զինվոր*
* Ալեքսանդր Կախուն – *գերմանացի օդաչու*
* Իգոր Վորոբյով – *Աբդալով, զինվոր*
* Նիկոլայ Նարկևիչ – *էպիզոդ*
* Ռադի Աֆանասև – *էպիզոդ*
* Գերման Կովալենկո – *դրվագ*

Գրական հիմք
-----------

Ֆիլմը նկարահանվել է Վիկտոր Տելպուգովի «Պարաշյուտիստները» վիպակի հիման վրա, գրողի՝ դեսանտային Սերգեյ Սլոբոդկինի մասին եռագրության գրքերից մեկի՝ «Պարաշյուտիստները», «Բոլորն իրենց տեղը» (ռուս.՝ «Все по местам!») և «Օշինդրը ձյան վրա» (ռուս.՝ «Полынь на снегу»): «Պարաշյուտիստները» վիպակը լույս է տեսել 1968 թվականին (դրանից առաջ առանձին գլուխներ հրապարակվել են 1967 թվականի վերջին «Մոսկովսկայա պրավդա» թերթում)։ Վիպակը լավ է ընդունվել քննադատության կողմից։

Վիպակը հիմնված է անձնական տպավորությունների վրա. գրողը պատերազմը դիմավորել է Մինսկի մոտ որպես 4-րդ օդադեսանտային կորպուսի շարքային դեսանտային զինվոր։

> 
> 
> Վիկտոր Տելպուգովը գրականության ոլոտում իր գործունեությունը սկսել է ոչ արագ․ արդեն 40-ամյա, հասցրել է ճանաչել դժվարին բանակային ծառայությունը մինչև պատերազմը, Բելառուսում հանդիպել է թշնամուն արյունալի մարտերում։ Պատահական չէ, որ այդ պատճառով դեսանտային Սերգեյ Սլոբոդկինի՝ սովորական զինվորի՝ Տելպուգովի վիպակների հերոսի ճակատագիրը սերտորեն կապված է սեփական ճակատագրի հետ։— «Օգոնյոկ», 1977 թվական
> 
> 

> 
> 
> Նա, ով կարդա «Պարաշյուտիստները»՝ այս փոքրիկ հեքիաթն այն մասին, թե ինչպես դիմավորեցին Հայրենական պատերազմը և իրենց առաջին մարտը դեսանտային վաշտի զինվորները, ինչպես վիրավոր, տանջված, սոված, նրանք անցնում են գերմանացիների գրաված տարածքով դեպի յուրայինները, կհասկանա, որ այդ բանը հեղինակը չէր կարող չգրել։ Սա է հոգեբանական արժանահավատության զգացմունքային ազդեցությունից բխող պատմությունը:— «Новый мир», 1977 թվական
> 
> 

Գիրքը տարիներ անց մնում է հետաքրքիր, «Ռազմական գրականություն» կայքն այն կոչում է կտրուկ տարբերվող «միջին դպրոցական տարիքի համար նախատեսված պատերազմի մասին գրքերից», գրված է առանց պաթոսի և կեղծավոր մարդասիրության, որն ուժեղ տպավորություն է թողնում, իսկ հոգեբան Վալերի Բելյանինն իր «Հոգեբանական գրականագիտություն» աշխատանքում վիպակը վերագրել է «մութ» տեքստերին, որոնց բառապաշարը կապված է զգայական զգացողությունների և մարդկային գոյության կենսաբանական մակարդակի հետ։

Ծանոթագրություններ
------------------

1. ↑  Старченко Т. — «Я солдат, и пишу о солдатах…» (Военная тема в творчестве Виктора Тельпугова) / / Радуга, № 6, 1989 . — стр. 152—156.
2. ↑  Полдень, дорога, память / Соломон Смоляницкий. — М.: Московский рабочий, 1977. — 198 с. — стр. 84

Աղբյուրներ
----------

* Встреча перед разлукой // Домашняя синематека: отечественное кино 1918—1996 / Сергей Землянухин, Мирослава Сегида. — М.: Дубль-Д, 1996. — 520 с. — стр. 81
* Встреча перед разлукой // Великая Отечественная, 1941—1945: каталог киновидеоматериалов, Том 2. — Гостелерадиофонд, 1994. — стр. 15

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |